Navrávačky - Tatarka, Dominik slovenský prozaik, esejista 14. marec 1913 - 10. máj 1989 (Artforum Bratislava, 2013)
Jedinečná spoveď Dominika Tatarku, jednej z najvýznamnejších postáv slovenskej literatúry, kultúry a histórie, nahraná na sklonku jeho života vychádza pri príležitosti stého výročia narodenia.

Záznam Tatarkovho rozprávania ľ pôvodne "navraveného" na magnetofónový pás ľ plynie voľne a ľahko. Matka, detstvo, mladosť, študentské časy... Povstanie, povojnová éra, Tatarka-spisovateľ, Tatarka-redaktor, Tatarka-učiteľ, spoločnosť, spoločenstvo...

Podmanivé a šťavnaté príbehy majstra rozprávača obdareného neopakovateľnou schopnosťou realitu precítiť a vzápätí ju obliecť do slov. Tatarkove postoje a svojrázne názory na lásku, ženy, zbožnosť či komunizmus ho predstavujú ako originálneho slovenského intelektuála, ktorého je radosť čítať i radosť s ním vnútorne polemizovať a nesúhlasiť.
Keywords: Tatarka, Dominik -- slovenský prozaik, esejista -- 14. marec 1913 - 10. máj 1989; biografie; literatúra faktu; slovenská literatúra